### | | | | --- | --- | | | | | --- | | **Byråd** 28. april 2020 Sagsnr. 710-2018-37915 Dok.nr. 710-2020-136039 Alvin Kristiansen | | 72.                 Modelbane [adresse] - ansøgning om forlængelse af rente- og afdragsfritagelse på lån - Åbent

###

|  |  |
| --- | --- |
| Tidl. politisk behandling | BY, 03.05.11, pkt. 51, ØK, 19.04.16, pkt. 86 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en ansøgning fra
Foreningen Modelbane Europa om forlængelse af den rente- og afdragsfri periode
på et lån, som Favrskov Kommune har ydet foreningen. Lånet er på 250.000 kr.,
og den rente- og afdragsfri periode udløber 1. juli 2020. Hvis ansøgningen
imødekommes, foreslår Børn og Kultur, at rente- og afdragsfriheden forlænges
med fem år til 1. juli 2025. Ansøgningen er vedlagt sagen.

Modelbane [adresse] blev etableret i 1996 og er et
modeljernbaneanlæg i Hadsten drevet af ca. 60 frivillige. Modelbanen bor i
lejede lokaler. Modelbanen er åben for publikum i skoleferierne og i weekender,
ca. 150 dage årligt. Modelbanen har et årligt besøgstal på ca. 5.000 betalende
gæster. Billetprisen er 90 kr. for voksne og 50 kr. for børn. Ud over at
fungere som en publikumsattraktion i [adresse], fungerer modelbanen også
som en hobbyaktivitet for de frivillige.

Ved etableringen af [adresse] i 1996 blev der af
daværende Hadsten Kommune ydet et rente- og afdragsfrit lån på 250.000 kr. Til
sikkerhed for lånet er der tinglyst et løsørepantebrev med pant i
modelbaneanlægget. Rente- og afdragsfriheden på lånet er siden forlænget flere
gange. Byrådet besluttede på mødet 3. maj 2011 at forlænge den rente- og
afdragsfri periode frem til 1. juli 2016, og senest besluttede Økonomiudvalget
på mødet 19. april 2016 at forlænge den rente- og afdragsfri periode frem til
1. juli 2020.

Ejerskabet af Modelbane [adresse] er pr. 1. oktober 2019
overgået fra en fond til en forening. Dette er sket ved frivillig likvidation,
hvilket betyder, at fonden frivilligt har nedlagt sig selv og er genopstået som
forening. Overgangen til foreningsdrift forventes at give en årlig
driftsbesparelse i forbindelse med regnskabsaflæggelse. I forbindelse med
overgangen til foreningsdrift er gældsforpligtigelsen på lånet til [adresse]
Kommune overdraget til Foreningen Modelbane Europa.

Foreningen Modelbane Europa skriver i ansøgningen, at deres
økonomi er i balance, men at det ikke vil være muligt at påbegynde betaling af
renter og afdrag på foreningens lån til Favrskov Kommune. En gennemgang af
modelbanens regnskaber viser underskud på driften i alle år siden 2013, hvor
modelbanen modtog et ekstraordinært tilskud på 75.000 kr. i forbindelse med
lokaleudvidelse. I 2018 gav modelbanen et driftsunderskud på 42.000 kr. efter
skat. Notat om Modelbane [adresse] økonomi og drift er vedlagt sagen.

**VURDERING**

Børn og Kultur vurderer, at
foreningens økonomiske situation ikke gør det muligt at påbegynde betaling af
afdrag og renter. Hvis den rente- og afdragsfri periode ikke forlænges, vil foreningens
udgifter stige, hvorved det må anses som sandsynligt, at Modelbane Europa ikke
længere kan fortsætte sin drift.

Børn og Kultur foreslår på den baggrund, at Favrskov Kommune
forlænger den rente- og afdragsfri periode frem til 1. juli 2025.

**ØKONOMI**

I Budget 2018–21 blev det besluttet at samle de særlige
kulturtilbud, der modtager kommunal støtte under Kultur- og Fritidsudvalgets
område. Aktuelt drejer det sig om [adresse], Busbjerg Spillene og
[adresse]. I tilskudsperioden 2018–20 er der afsat 75.000 kr. i årligt
tilskud til Modelbane [adresse].

[adresse] har ikke budgetlagt betaling af renter og
afdrag fra [adresse]. En forlængelse af den rente- og afdragsfri periode
har derfor ingen budgetmæssige konsekvenser. Den væsentligste konsekvens vil
være, at lånet først tilbagebetales på et senere tidspunkt.

**INDSTILLING**

Direktøren for Børn og Kultur indstiller til Byrådet:

1.   At forlænge den rente- og afdragsfri periode på
Foreningen Modelbane Europas lån på 250.000 kr. frem til 1. juli 2025.

**BESLUTNING**

***Kultur- og Fritidsudvalget, 1. april 2020:***

Fraværende:ingen

Indstilles godkendt.

***Økonomiudvalget, 21. april 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning fra [adresse] | 710-2020-108247 |
| Notat om Modelbane [adresse] - marts 2020 | 710-2020-108214 |